description: Разместванията в мениджмънта на парка продължават, а признаците за реална дейност на дружеството все още са едва забележими

title: "София тех парк" се разделя с още един директор

maintext:
Отчетите на държавното дружество сочат, че основната му дейност към момента все още е организиране на събития, събиране на наеми и трупане на загуби.
© Цветелина Белутова
Така видимо основната дейност на техпарка до момента все още е организиране на събития, събиране на наеми и трупане на загуби.
Мениджърска въртележка
В момента изпълнителен директор на дружеството е Елица Караджова, която беше назначена през пролетта, след като оставките си подадоха дотогавашният изпълнителен директор Елица Панайотова и Евгени Ангелов, икономически съветник на президента. Йолиан Иванов също влезе в мениджмънта в този период. Останалите членове на съвета на директорите сега са Пламен Накев, Кирил Гератлиев и Филип Кирев. Накев, който влезе в управлението също през пролетта, е бивш счетоводител на фалиралото дружество "Балкан" и временен изпълнителен директор на държавното "Академика 2011" по времето на кабинета "Орешарски". Гератлиев е изпълнителен директор на свързвано с Делян Пеевски тържище край Пазарджик и бивш директор на главна дирекция "Европейски фондове за конкурентоспособност", а Кирев, който е и най-старият член на мениджмънта, е главен секретар на СДС и началник на политическия кабинет на Лукарски.
Още един изпълнителен директор на "София тех парк" - Йолиан Иванов, е освободен от поста си с решение на мениджмънта от края на септември. Мотивите на Министерството на икономиката, което е основен акционер в държавната компания, са, че няма нужда от втори директор в настоящата фаза на развитие на проекта. Според министерството вече са положени основите за механизмите за функциониране и правилата за управление на основните структури в технологичния парк - лабораторния комплекс и инкубатора за стартъпи. Както отчетите на дружеството обаче, така и източници на "Капитал" сочат обратното - в парка още цари объркване, липсват реални приходи и дейности.Така "София тех парк" остава с един изпълнителен директор в лицето на Елица Караджова. Мястото на Йолиан Иванов в съвета на директорите ще заеме Иван Симеонов - до този момент част от мениджмънта на "Държавна консолидационна компания" (ДКК), която също е акционер в техпарка. "На следващото събрание ще си разпределим ресорите и ще имаме по-скоро надзорни функции върху оперативните дейности", коментира за "Капитал" Симеонов, като добави, че следи проекта през последната година и има преки наблюдения върху развитието му. Симеонов има експертиза в областта на маркетинга и консултантската дейност, подсказва предоставената от министерството автобиография. Преди ДКК е работил за два от големите български мобилни оператори, бил е и консултант във финансовия сектор във и извън страната.Това е поредната рокада в управлението на техпарка, което създава усещане за несигурност. Назначението на консултант в областта на мениджмънта и бизнес процесите все пак може и да е полезна стъпка предвид лошите финансови резултати и мъглявите планове за подобряването им, каквито са изводите от отчетите на дружеството. Към края на юни 2016 г. "София тех парк" продължава да трупа негативи - оперативната загуба за периода е в размер на 2.7 млн. лв. при 1.2 млн. лв. година по-рано. Цялостната загуба за полугодието е 4.3 млн. лв., или три и половина пъти повече от съответния период на 2015 г. С откриването на парка и запълването на 80% от капацитета на стартъп инкубатора, каквото твърдят, че е постигнато, от министерството, държавната компания генерира и минимални приходи от наем - 25 хил. лв., както и 30 хил. лв. от "други дейности" - вероятно организиране на събития в центъра "Джон Атанасов". Според доклада там до момента са организирани 25 мероприятия с над 10 хил. посетители. Сума от 3.2 млн. лв. пък е постъпила по оперативни програми.Въпреки бавното и тромаво предвижване на проекта "София тех парк" и поредицата рокади в мениджмънта му източници на "Капитал" виждат и надежда за положителни новини. Една от острите критики на бизнеса до момента бе насочена към неизползването на лабораторния комплекс поради липса на правилник. След преговори между бизнеса и Министерството на икономиката се очаква още следващия месец такъв да бъде приет и лабораториите да могат да се използват още догодина, казаха източници на "Капитал".


description: Бившият министър на икономиката ще бъде обвинен в безстопанственост заради плащания по договора за "Белене"

title: Цацаров поиска имунитета на Делян Добрев

maintext:
Делян Добрев
© Надежда Чипева
Главният прокурор Сотир Цацаров е внесъл днес в Народното събрание искане за снемане имунитета на народния представител от ГЕРБ Делян Добрев, съобщи пресцентърът на прокуратурата. Според съобщението искането се основава на доказателства, събрани от Софийската градска прокуратура (СГП), за извършено от Делян Добрев престъпление умишлена безстопанственост (чл. 219, ал. 4, вр. ал. 3, вр. ал. 2 от НК) в качеството му на министър на икономиката, енергетиката и туризма. От престъплението е настъпила щета за НЕК ЕАД в размер на 4 561 697, 27 евро, обявява прокуратурата.Малко след внасянето на искането за свалянето на имунитета на Добрев от пресцентъра на ГЕРБ разпространиха съобщение, че в 16 ч. днес той доброволно ще се откаже от него, след което ще направи изявление пред медиите.Добрев беше министър в първото правителство на ГЕРБ. Той беше назначен на поста през март 2012 г., след като премиерът Бойко Борисов отстрани неговия предшественик Трайчо Трайков. В момента Добрев е председател на енергийната комисия в парламента и негласно е водеща фигура при определянето на държавната политика в сектора.Според доказателствата от разследването през 2004 г. НЕК ЕАД провел процедура по договаряне с обявление по реда на Закона за обществените поръчки с предмет "Избор на архитект-инженер за изпълнение на дейностите по програмата за финансиране и строителство на АЕЦ "Белене". Бил избран изпълнител - "Парсънс Иендси Юръп Лимитед" (Парсънс), с който на 31 януари 2005 г. е сключен договор. Възложената с него работа била разделена на две фази: Фаза I - "Фаза на развитие и договаряне на проекта" (избор на изпълнител (строител) на ядрена централа, подготовка и подписване на договор) и Фаза II - "Фаза на изпълнение на проекта" (проектиране, осигуряване на качеството и контрол на качеството, лицензиране, строителство, промени в проектирането, въвеждане в експлоатация и инженерингово подпомагане за АЕЦ "Белене").На 28.03.2012 г. Министерският съвет приел решение за прекратяване изграждането на ядрена централа на площадка "Белене", което решение е потвърдено с решение на Народното събрание на следващия ден. Въпреки решенията на МС и НС за прекратяване изграждането на АЕЦ "Белене" обаче договорът между НЕК и "Парсънс" не е бил прекратен. "НЕК" продължило плащанията по този договор, като сумата, заплатена на "Парсънс" след 28 март 2012 г., е в размер на 4 561 697, 27 евро.Това обстоятелство е било известно на министър Делян Добрев, който въпреки вменените му права и задължения не е предприел каквито и да било действия за изпълнението на предложеното и гласувано и от него лично решение на МС №250/28.03.2012 г. за прекратяване изграждането на ядрена централа на площадка "Белене", пише в съобщението на прокуратурата. Не са налични каквито и да било разпоредителни действия и издадени писмени заповеди или указания към ръководните органи на БЕХ ЕАД, респ. към НЕК ЕАД, по отношение на необходимите дейности във връзка с прекратяване на изграждането на АЕЦ, касаещи договора с "Парсънс". Добрев не е взел отношение по тези въпроси въпреки и изпратеното му изрично писмо от 19.06.2012 г. от изпълнителния директор на НЕК ЕАД, с Меморандум, в който са развити въпроси относно прекратяването на договора между НЕК и "Парсънс". Така Делян Добрев като ресорен министър не е организирал и контролирал изпълнението на държавната политика в областта на енергетиката, заявява прокуратурата.На 19 октомври т.г наблюдаващите прокурори са отправили до главния прокурор искане за сваляне на имунитета на Добрев, след което Цацаров е сезирал Народното събрание, пише още в съобщението на прокуратурата.Мотивите на обвинението, което прокуратурата има намерение да повдигне на Добрев, са същите като тези, с които през 2013 г. бяха поведени под отговорност двамата бивши изпълнителни директори на НЕК Иво Лефтеров и Крум Анастасов. Тогава те бяха обвинени в длъжностно присвояване на 8.657 млн. лв., които са били изплатени на архитект-инженерите след прекратяването на проекта през 2012 г. Заедно с тях обвинения получиха и Събин Събинов, управител на "Уорли Парсънс", и Богомил Манчев, собственик на "Риск инженеринг". Мотивите на прокуратурата за тях бяха, че са подбудили директорите на НЕК да им платят въпросните суми. В крайна сметка прокуратурата прекрати разследването с мотив, че то е недоказано. Събин Събинов и Богомил Манчев обжалваха пред съда, като твърдяха, че основание за прекратяване на досъдебното производство следва да е липса на престъпление. На две инстанции съдът се съгласи с тезата на Събинов и Манчев и коригира прокурорския акт, като прие, че действията на двамата въобще не съставляват престъпление.Разследването срещу Лефтеров също е прекратено и той в момента търси обезщетение от прокуратурата заради незаконното му привличане като обвиняем.Сега на практика прокуратурата обвинява Добрев за това, че като министър на енергетиката не е изпълнил задължението си да даде указания за прекратяването на договора, чието действие е продължило да тече и след прекратяването на проекта през 2012 г.Случайно или не, в оставащите седмици до президентските избори прокуратурата се оказа особено активна с действията си срещу хора, пряко или косвено свързани с енергийния проект, което се случи в синхрон с действия на правителството. Макар говорителят на прокуратурата Румяна Арнаудова да отрече, че има връзка между изборите и действията на държавното обвинение, фактите сочат друго.В началото на миналата седмица Министерството на енергетиката отстрани от бордовете на няколко енергийни компании бившите министри от правителството на тройната коалиция и кабинета "Орешарски" - Асен Гагаузов, Румен Овчаров и Петър Димитров. Бившият министър на енергетиката Румен Овчаров беше отстранен като представител на държавата в "Лукойл Нефтохим", Димитров - като член на управителния съвет на "Радиоактивни отпадъци", а пък бившият регионален министър Асен Гагаузов - от съвета на директорите на Ай Си Джи Би АД, която ще строи българско-гръцката газова връзка.В същия ден обвинения получиха бившите шефове на НЕК при управлението на Тройната коалиция Мардик Папазян и Любомир Велков. На двамата бяха повдигнати обвинения за нанесени вреди за 77 млн. евро. заради оборудване, продадено на Русия, при което държавата е била ощетена. На следващия ден обвинение получи и Петър Димитров - заради това, че не е упражнил контрол върху Папазян и Велков при сключването на сделката.

fasttext_language: bg


description: От пръв поглед прави впечатление колко културното ни пространство бъка от фестивали във всички видове изкуства: музикални, балетни, оперни,...

title: Севилският бръснар - иновативно за опера с танц и гротеска

maintext:
1
2
3
4
5 Боян Иванов
1
2
3
4
5 © Виктор Викторов
1
2
3
4
5 © Виктор Викторов
1
2
3
4
5 © Виктор Викторов
1
2
3
4
5 © Виктор Викторов
Публикацията е част от платеното съдържание в Капитал Light.
Илюстрация Увеличаване Автор: Виктор Викторов Смаляванеа>
От пръв поглед прави впечатление колко културното ни пространство бъка от фестивали във всички видове изкуства: музикални, балетни, оперни, театрални, фотография, кино, танц Сред тях има безспорно отличаващи се. А във фестивалите пък откриваме запомнящи се произведения. Такива, върху които и да струпаме отгоре им информация, пак няма да останат затрупани, обезличени, забравени в съзнанието ни. В началото на новия сезон е добре да се припомня за тях, защото някои от постановките са непознати, но са събития, ниво – откъм любопитен експеримент и добро качество.Оперно-танцовият спектакъл "Севилският бръснар" на режисьора Боян Иванов и хореографката от "Арабеск" Ангелина Гаврилова е съвместен, поръчков: от артистичния директор на ММФ "Моцартови празници" Христина Ангелакова към Държавната опера–Русе. Идеята на маестрата, осъществявана в няколко издания, е – атрактивни спектакли, с оригинално съчетание на различни видове изкуства. В случая, представя се популярно и обичано оперно заглавие, но с необичаен паралелен съвременен танцов прочит, без да се нарушава сюжета и музикалната драматургия.Самата копродукция се оказа уникат – с международен състав (в тази си съвкупност, само сега) и единствено с двете си премиери (едната в Русе, другата в Правец). С няколко дебютанти, включително режисьора, за когото това е първи опит в операта. Като под палката на италианския диригент Карло Донадио участие взеха гост-солистите Петя Петрова (Розина), Алек Аведисян (Фигаро), Назар Тацишин (Украйна) като граф Алмавива, Гергана Ряшева (Берта); артисти от балет "Арабеск"; а от Русенската опера – солистите Момчил Миланов (Дон Базилио) и Пламен Бейков (Доктор Бартоло), както и оркестър, хор и балет.И на други места е познат: театър "София" със "Суматоха" от Йордан Радичков, от сцената на ДКТ – Варна с "BOLLYWOOD", "Мълчаливи предания", "Лека походка и други опити" по Ханох Левин, в Плевенския театър е поставял "Чайка" по Чехов и "Какво да се прави" по Чернишевски, преди това с постановки в Германия, като немски възпитаник на Висшето училище по музика и сценични изкуства-Франкфурт на Майн. А с Русенската опера съвместната му работа започва миналата година с балетно-театралния проект "Спящата красавица". И нали е експериментатор, идеята е, да разчупи класиката през новите технолотии, тъй като от известно време се занимава с видео мапинг и неговото използване като интерактивен участник в действието, не като декор. Не за илюстрация, а да е действащо лице. Все едно, филм на живо. "След това представление си дадох сметка, че в класическия балет много трудно може да се направи реформа – откровен е Боян. – Затова веднага приех, когато маестра Ангелакова ми предложи заедно с Ангелина Гаврилова, която не познавах лично, но знаех че е от балет "Арабеск", да направим опит между "Севилският бръснар" като класика и модерния танц. Интересувам се много от танцов театър, не толкова от модерен танц, но въпреки това ми се стори интересно предизвикателство. А и подходящо – от години искам да се занимавам с поставяне на опера и с експерименти в нея. Да вляза в операта през танца, който за мен е доста по-познат, тъй като представленията ми наполовина са хореография или са почти изцяло танцов театър".Предизвикателствата са много, включително че само за 20 дена трябва да се изработи спектакъл от час и 50 минути – с паралелни хореография и действие на сцената, които се играят ведно, преливат от едното в другото, а не са като две отделни представления."За миг не съжалих, не усетих творчески дискомфорт – напротив, през цялото време имах чувството, че това е верният път за нашата интерпретация на операта, ако искаме тя да е съвременна и адекватна. Истински харесвам това изкуство и познавам добре голяма част от репертоара, но също така и съм доста критичен към постановъчните практики, които неглижират сценичното действие"."Нашата идея беше следната: Така и така влизаме – аз не съм оперен режисьор, а театрален. Ангелина е танцьор, тепърва започва да се занимава с хореография. Смисълът беше да направим нещо честно към нас. В което вярваме. Оперното произведение да се огледа по нов начин. Потърсих да видя, има ли опит като нашия? С едно изключение – осъвременяване на "Фигаро", не ми хареса обаче – всичко беше традиционно. И взех неочаквано за оперната публика решение, с друг поглед към тази класика"."Със сигурност ми е повлияло, че съм завършил режисура в Германия. Не във всичко, защото в немския театър и опера не харесвам например т. нар. концепт-театър (Theater-Konzept) – слага се концепция за представлението, например "Сън в лятна нощ" в болница и всичко се решава през болницата. Този принцип изключително често се практикува в немските опери. Но пък от друга страна те са от малкото, които безпроблемно "късат" с традициите, търсят индивидуален почерк. За мен е особено важно, когато се захванеш с нещо, в което вече има натрупани клишета, какъвто е случаят със "Севилският бръснар", не само да го покажеш от неочакван ъгъл, но и да извадиш отново на повърхността живота в персонажите и действието. Иначе, смисъл да си губим времето няма."Аз съм с макар и недовършено първоначално музикално образование – с пиано. В Германия, като студент по театрална режисура в класа на проф. д-р Ханс Холман, веднага поисках да съм му асистент на неговите оперни постановки - той поставяше и опери, а не толкова на театралните – в театъра съм, така или иначе. Част от дипломната ми работа по Театрознание беше върху "Воцек" ("Wozzeck") на австрийския композитор А́лбан Берг (Alban Berg). Харесвам по-скоро немската, руската музикална школа, италианската ми е по-далечна. Затова, когато маестра Ангелакова ми предложи и то Росини – белканто, си казах: И това пък ако не е ирония!"Ирония. Ирония имаше и в "Севилският бръснар", та на места и до сарказъм."Можеше и още. По принцип е мислено, репетирано и правено много по-крайно – пълна гротеска.Търсена е в костюмите, перуките, в жеста, в изнесената експресивност. В Правец певците малко се стреснаха, защото нямаха време за репетиция с микрофони и фокусът им беше върху звука. Пламен Бейков е един от солистите, който точно и органично влезе в това което сме търсили и правили. На премиерата в Русе всички пяха брилянтно, бяха абсолютно еуфорични и с повече гротеска. Но такива неща се случват в изпълнителските изкуства. Нали е живо изкуство, два пъти трудно може да бъде едно и също".Колкото до интерпретацията, "първото което казах на певците, за да няма илюзии, е: в този сюжет за мене положителен герой няма. Всичките те са опортюнисти. Защото се чудят кой - от кого - какво може да вземе, по какъв начин да се облагодетелства и да просперира, и как могат най-добре да му се получат нещата. Операта може да бъде интерпретирана и като една карикатура на капитализма. Най-напред солистите ме погледнаха стреснато, а като се замислиха казаха: ами то май наистина така излиза. Така в интерпретацията съм се водил по тази линия и гротеската сме я подсилвали в тази насока. Този прийом помогна доста за образа на граф Алмавива, за да не се получи стерилен, както в повечето постановки. Гледал съм над 15, все на големи, световни сцени, и образът на Алмавива почти винаги е неясен и драматургично канибализиран от другите основни персонажи. Тук реших, че положителен герой няма да има и Розина е търсена също в такъв план. Разбира се, в крайния резултат тук там се прокрадват обичайни оперни клишета - в жестикулацията, в израза - въпреки всеотдайността на прекрасните изпълнители. Но разчистването им не става за 20 дена, в най-добрия случай – месец. Не смея да се надявам на повече, тъй като в това изкуство, сроковете са компресирани. Певците винаги са много заети. Те изчезват, появяват се, имат малко време, диригентите също. Дисциплиниращо е за театрален режисьор като мен. Защото в театъра се разпростираме – можем и три месеца да репетираме. Хубав тренинг ми бяха тези концентрирани бързи срещи в стегнати репетиции."."Знаеше се от самото начало. Интересното е, че никой – нито аз, нито певците, нито танцьорите, не погледнахме като на краткосрочна инвестиция. Всички се гмурнаха в работата и го оценявам, защото наистина е много трудна мотивацията да хвърлиш толкова труд само за две представления. Не мога да не оценя свежия кастинг на маестра Христина Ангелакова. Двама от изпълнителите са от Русенската опера – Пламен Бейков и Момчил Миланов, всички останали са на свободна практика, някои от тях пеят в чужбина. Това е копродукция. Трудно е в такива продукции солистите да се съберат отново. Ако някой го направи и ги събере отново макар и за едно представление, мога само да се радвам. И друг важен факт, за Алек Аведисян (с ангажименти в Австрия) е дебют в тази роля, за украинеца Назар Тацишин също. За Берта маестра Ангелакова ни предложи ученичката си Гергана Ряшева, за която ролята също е дебют. Имахме трима дебютанти, с мен (в операта) – 4. И за Ангелина също е дебют като хореограф в операта"."Да, така е. Но аз бях щастливец с този състав – някои даже искаха и още и още задачи. Постоянно ги питах, можеш ли да направиш това, докато пееш. Но като цяло оперното изкуство трябва да намери убедителен баланс между музикалното и театралното, ако иска да продължи, да се развива, да привлича млади хора, които да го харесват. Защото, както знаем, и в България също, съдбата на оперните представления е много трудна. Трудно се вкарва млада публика в залата, това е един от пътищата да бъде адекватно, вълнуващо. Разбира се, не с цената на всичко. Но органична връзка между сцена и публика, трябва да съществува, дори в добрия смисъл на комерсиалното. А тази опера е написана, за да бъде комерсиална. Росини я създава за 20 дена, за пари. Но – шедьовър! Шедьовър за пари – как звучи само.През цялото време работех с абсолютен респект към произведението, макар че съкратих всички речитативи. Те задържат действието, разказваме историята по друг начин".Да, точно така. Заложихме на взаимоотношенията. От момента в който е ясно кой, какво иска, от кого, и защо – е достатъчно да се разкаже историята. Нямах желанието да разградя произведението, а напротив, да намеря нов начин, всичко в него да е разбираемо. Задачата ми към певците беше като при танцьорите - да няма нито един излишен жест.И друг респект. Макар и без опит в операта, понеже ги карах да извършват доста физически действия – да ходят по столове или да ги събарят или влачат по сцената докато пеят, първо започвах с това: можеш ли, ако го направим по този начин, да пееш без компромиси? Когато трябва, променяхме мизансцен или хореография, за да не им пречи вокално. В крайна сметка нали това е смисълът, все пак е опера, има своите условности. В театъране се съобразяваме и с 2/3-ти от това. Беше сложна задача за мен, но толкова интересна и чудесна школа. Благодарен съм на целия екип за заедно извървения път".


description: Основните азиатски индекси се повишават. Японският Nikkei 225 се покачва с 0.13%, а корейският Kospi нараства с четвърт процент. В сряда ще бъдат...

title: Азиатските инвеститори очакват данните за Китай

maintext:
© Kim Kyung-Hoon
Основните азиатски индекси се повишават. Японският Nikkei 225 се покачва с 0.13%, а корейският Kospi нараства с четвърт процент. В сряда ще бъдат публикуван ръстът на БВП на Китай за третото тримесечие, както и другите основни индикатори за икономиката - ръста на инвестициите във фиксиран капитал и покачването на индустриалната продукция. Инвеститорите показаха оптимизъм, като китайският индекс Shanghai Composite нарасна с половин процент. Дори и юанът поскъпна спрямо долара, покачвайки курса си минимално с 0.03% до 6.7453, като остава на 6-годишно дъно.
Информацията е актуална към 08:10ч.


description: Кредиторите подкрепиха позицията на МВФ, че са рискови за финансовия сектор

title: Goldman Sachs и UBS критикуват банките в ЕС

maintext:
Кредиторите от другата страна на Атлантика се опасяват от евентуални фалити на банки в Европа.
Консолидация, изчистване на балансите и ограничаване на бизнеса препоръчват от институциите.
Европейският банков сектор отново е обект на критики, след като Международният валутен фонд (МВФ) го определи като рискова за световната финансова система. Институцията също акцентира върху състоянието на Deutsche Bank. Към позицията на МВФ, която се подкрепя и от Европейската централна банка (ЕЦБ), се присъединиха и едни от най-големите банкови институции - UBS и Goldman Sachs.
Твърде много, твърде разнообразни и с лоши кредити
Трите страни намират решението в реформа в сектора, пише Financial Times. Такава вече започна при италианските банки. Те се представиха най-зле на тазгодишния стрес тест, като премиерът на страната Матео Ренци адресира проблема с балансите им. Част от мерките включват отписването на лоши кредити, рекапитализацията и насърчаването на консолидирането в сектора. Несъбираеми вземания също така тегнат върху банките в Испания, Португалия и Гърция, като финансовите институции в последните две дори не бяха взети предвид в последния стрес тест.
"Европа се намира в положение на свръхкапацитет - комбинация от частни, публични и смесени банки, които са оставени да се конкурират", коментира Сержо Ермоти, главен изпълнителен директор на UBS. Според него компаниите в сектора трябва да идентифицират основните си конкурентни предимства и да се придържат към тях. Такъв пример е Deutsche Bank, която обединява кредитирането с управление на активи, инвестиционно банкиране. Освен това банката притежава портфейл от деривати върху активи, чиято обща стойност достига 46 трлн. долара.
ЕЦБ също подкрепи тезата, че в Европа има твърде много банки, които понижават взаимно резултатите си. "За ниската рентабилност бяха посочени ред причини, включително и ниските лихви", заяви президентът на институцията Марио Драги, цитиран от Wall Street Journal. Според него монетарната политика не е основната причина за влошаващите се резултати, тъй като лихвите спадат от две десетилетия. Според него би следвало евтините пари да им позволят да кредитират повече, което да компенсира по-малките лихвени маржове.
Европейски риск в системата
Гари Кохн, президент на Goldman Sachs, подчерта вината на европейските банки за риска в системата, като посочи, че американският сектор "е в най-добрата си форма", пише FT. Според него евтиното финансиране, което някои европейски банки получиха, за да не фалират след 2008 г., не е успяло да ги стабилизира. В САЩ Фед изкупи проблемните ценни книжа от балансите на големите банките, сред които и Goldman Sachs, след фалита на Lehman Brothers, което предотврати отписването на милиарди долари.
Кредиторите от другата страна на Атлантика се опасяват от евентуални фалити на банки в Европа. От особено значение е Deutsche Bank, която освен спад в приходите си трябва да посреща големи плащания. Американското министерство на правосъдието поиска 14 млрд. долара от банката, които да покрият щетите от търговия с ценни книжа в САЩ преди 2008 г. Мениджмънтът преговаря за отстъпки, които да намалят плащането до 5.4 млрд., а също така се готви да набере капитал в приблизително същата сума.
Според европейските банки обаче ниските лихви плюс регулаторния натиск няма как да доведат до стабилизиране в сектора. Джейми Даймън, главен изпълнителен директор на JPMorgan, смята, че изискванията на европейските кредитори да увеличават резервите си при ниски лихви не е правилният подход, който да доведе до стабилност.


description: Това ще стане, ако целият дълг от 601 млн. евро бъде палтен до 15 декември

title: "Атомстройекспорт" ще опрости 23.8 млн. евро от лихвите за "Белене"

maintext:
Визитата на заместник генералния директор на "Росатом" Кирил Комаров (вляво) в България завърши със споразумение за изплащането на дълга за "Белене".
© ГЕОРГИ КОЖУХАРОВ
Ако плащането стане до 25 декември, руската компания ще се откаже от 55% от лихвите, натрупани след арбитражното решение от юни.
България може да си спести 23.8 млн. лв. лихви по арбитражното решение, с което руската "Атомстройекспорт" осъди Националната електрическа компания (НЕК) заради поръчаното оборудване за АЕЦ "Белене. Това ще стане, ако цялото задължение, определено от съда на 601 млн. евро, бъде платено до 15 декември. Това е записано в споразумението, подписано в сряда сутринта между двете компании, съобщиха от Министерството на енергетиката. Явно това е била и основната цел на посещението на заместник генералния директор на "Росатом" (част от която е "Атомстройекспорт") Кирил Комаров в България. Ден по рано той беше заедно с министъра на енергетиката Теменужка Петкова в АЕЦ "Козлодуй" за официалното завършване на обследването за удължаването живота на 5-и блок на централата. Отделно арбитражът е приел част от възраженията на НЕК по изчисляването на лихвата, като я е намалил с 20.9 млн. евро. В резултат крайната сума, която дължим, ще е 601 млн. евро. Тези числа обаче се различават от поднесената информация в мотивите, с които парламентът одобри държавната помощ за "Белене". Там е записано, че към 19 септември дължимата сума заедно с лихвите е 628.9 млн. евро. От министерството обещаха да уточнят сумите.Натрупването на лихвите е резултат от всекидневно начисляване на 167 хил. евро на НЕК в периода след излизането на арбитражното решение на 14 юни до 15 декември 2016 г. Ако обаче страната ни не успее да плати до средата на декември, а до 25 декември "Атомстройекспорт" ще се откаже от 55% от натрупаните лихви, е записано още в споразумението.Плащането на дълга към руската компания, което ще стане със средства от фискалния резерв, зависи от одобрението на тази държавна помощ от Европейската комисия. Във вторник министърът на енергетиката Теменужка Петкова коментира, че с Брюксел тече всекидневна комуникация, като от наша страна се настоява този въпрос да бъде разрешен приоритетно.Първоначалното решение на съда, според което НЕК трябваше да плати над 620 млн. евро главница и лихви, е било намалено с 20.9 млн. евро, след като от наша страна беше изпратено искане за коригиране на сумата заради неправилно начислени лихви. Петкова коментира, че съдът е уважил 4 от общо 7 искания за корекции. От общата сума ще бъдат приспаднати и 5 млн. евро, които НЕК е платила доброволно след подписването на споразумението с "Атомстройекспорт", се казва още в съобщението на министерството.След пълното изплащане на присъдената от арбитража сума НЕК трябва да плаща на руската компания за съхранението на произведеното оборудване. Кирил Комаров коментира ден по-рано, че тази сума не е "космическа", но не пожела да каже каква конкретно е нейната стойност. Той посочи също, че след като дългът от съдебното решение бъде изплатен, България веднага може си вземе оборудването. Това обаче не е добър вариант, преди да се вземе окончателно решение какво ще се прави с двата реактора.Двете компании са се договорили още инспекцията на произведеното оборудване да бъде направена на 5 декември тази година. По време на нея ще бъде прегледана и свързаната документация, която се съхранява от руския производител. Ако българските експерти желаят оборудването да бъде разконсервирано, така че да може да се прегледа по-обстойно, ще има допълнителни разходи, каза още Комаров.Предстои България и "Атомстройекспорт" да подпишат споразумение, с което руската компания се освобождава от претенциите си към българската държава, които произтичат от Договора за взаимно насърчаване и защита на инвестициите между България и Руската федерация заради спирането на проекта "Белене". Проекта на това споразумение беше одобрен в сряда от Министерския съвет, министърът на финансите трябва да проведе преговорите за неговото сключване. Единственото условие по него е да бъдат заплатени от страна на НЕК присъдените в арбитражното решение суми.


description: Началото на корпоративния сезон в страната не беше оптимистично. Dow Jones се понижи с 1.09%, а S&P 500 изгуби 1.24%, като акциите на производителя...

title: Резултатие в САЩ понижиха и азиатските индекси

maintext:
Началото на корпоративния сезон в страната не беше оптимистично. Dow Jones се понижи с 1.09%, а S&P 500 изгуби 1.24%, като акциите на производителя на метали Alcoa се сринаха с 11.41%. Приходите на компанията за третото тримесечие достигнаха 5.2 млрд. долара, като се разминаха с очакванията на анализаторите. Биотехнологичната Illumnia генерира 607 млн. долара за същия период, далеч под прогнозата, което изтри близо четвърт от цената на акциите ѝ. Процент и половина изгуби Nasdaq Composite.
Това се отрази и на сесията в Азия. Индексите в региона отвориха на 3-седмично дъно. Nikkei 225 започна деня с понижение, но към края на сесията се придвижи на зелено, нараствайки с 0.26%. В Китай Shanghai Composite се понижи с 0.36%. Акциите на Samsung изгубиха нови 1.88%, което понижи и индекса Kospi на борсата в Сеул с 0.10%.
Информацията е аткуална към 08:20ч.


description: Във време, когато диалогът между местна власт и граждани е счупен, това може да е полезна брънка

title: Имат ли нужда общините от омбудсмани

maintext:
12 от общо 265 oбщини в България имат обществени посредници
Законопроектът за промени в Закона за местното самоуправление, който група депутати от различни парламентарни групи внесе на 29 юли т.г., иска да въведе задължение за такива посредници във всяка община над 20 хил. души. Той обаче не срещна ентусиазъм, а, напротив, внесе смут у общинарите и недоволство в Министерството на финансите.
Навсякъде различни
Има и специални правилници, които общинският съвет създава за "своя" омбудсман. Така обществените посредници във всяка община играят по различни правила. Например на едно място мандатът може да е четири години, на друго - пет. В Казанлък например общинският посредник има възможност да посещава сесиите на общинския съвет, на него задължително му се изпраща всяко прието решение, а и самият той може да предлага изменения в общинските наредби. Така той участва дейно в работата на местната администрация.
"Твърде често се налага да излизаме от правомощията си, за да откликнем на молбите на гражданите", казва Гинка Щерева. "Ако дадат възможност на посредниците да се занимават и с териториални представителства на администрацията, например НАП, тогава това ще намали страховете на общинската администрация, че фокусът е само върху тях, а ще се разшири кръгът от правомощия на посредниците", добавя Щерева.
Малко хора знаят, че Мая Манолова не е единственият омбудсман в държавата. По закон общините също имат право да си назначават посредници, които да им помагат в диалога с хората. Човек би предположил, че във време, когато всяка втора община в страната има драма с протести, скандали, корупция, неразбиране, местната власт ще търси отчаяно всяка форма на комуникация, която би потушила недоволството. Но не би.В момента обществени посредници има в 12 общини, от които пионер е именно Софийската община с първия общински посредник, встъпил в длъжност през 2002 г. Обикновено посредниците са в по-големите градове (Пловдив, Бургас, Стара Загора), но не навсякъде - във Варна например няма въпреки няколкото опита. Сред по-малките общини с омбудсмани са Попово и Симитли.Едната причина е, че решението дали общината ще си има омбудсман е въпрос на нейна воля. "Въпрос на обществено желание е да има посредник", обяснява Гинка Щерева, омбудсманът на община Казанлък. Друга причина е законовото изискване за квалифицирано мнозинство за избор на омбудсман от общинския съвет. Щерева е била избрана трудно, чак при третата процедура, а е имало и идея институцията да отпадне съвсем - именно заради трудното набиране на мнозинство. Една от предложените сега промени в закона е посредниците да се избират с обикновено мнозинство.Казусите, с които се занимават обществените посредници са, меко казано, пъстри. Преобладават обаче проблемите, свързани със здравеопазването, устройство на територията, строителство и образование. В София например за 2015 г. една четвърт от жалбите са свързани с административно обслужване.Една от основните спорни точки в предложеното изменение в закона е общините с над 20 000 жители задължително да имат обществен посредник. Тази бройка идва като идея от Националното сдружение на обществените посредници и следва примера на Гърция. Именно за да бъде по-лесна за постигане, вносителите са я комбинирали с намаляване на необходимите гласове за избор. "Местните общински съвети много трудно стигат до съгласие да изберат кандидатите", обяснява пред "Капитал" един от вносителите на законопроекта, Вили Лилков. "Страхът на кметовете е, че като се внесе тази промяна, ще имат още един коректив, който ще им създава проблеми", добавя той.Гинка Щерева е съгласна, че по-ниското мнозинство ще даде шанс на повече общини да имат своя посредник. Но пък от Националното сдружение на общините (НСОРБ) сочат проблем, който се поддържа и от няколко действащи омбудсмани: изборът с обикновено мнозинство поставя под въпрос надпартийността на кандидата. "Тежкото мнозинство ни защитава като консенсусни личности", отбелязва общественият посредник на Стара Загора Павлина Денчева. Софийският омбудсман Лилия Христова също смята, че изборът с мнозинство от две трети дава стабилност на институцията.Сочи се и друг аргумент "против" - финансов. Според Мая Манолова НСОРБ е против задължителния избор, защото това означава допълнителни разходи. Затова проектът предлага техните заплати да се финансират от държавния бюджет. Което пък не устройва Министерството на финансите - оттам обясниха за "Капитал", че ще трябват около 6 млн. лв., за да се покрият разходите от новите местни омбудсмани. "Подчертаваме, че в параметрите по средносрочната бюджетна прогноза за периода 2017 - 2019 г. такива средства не са разчетени и не могат да бъдат осигурени", добавят от МФ. Те смятат, че решението дали да има обществен посредник трябва да остане в ръцете именно на общините. Също така не са съгласни с критерия до 20 хил. жители. "От изложените към законопроекта мотиви става ясно, че изборът на този критерий се обвързва с финансовото състояние на общините, като предположението е, че по-големите общини са финансово по-малко затруднени", казват от министерството и после посочват, че това въобще не е така.Тези аргументи не издържат сериозен преглед. Нуждата от омбудсмани трябва да се обуславя от това дали има ефект от тях и дали ще подобрят средата в градовете. Като начало очевидно е, че в момента много хора не считат, че общините разговарят адекватно или защитават публичния интерес ефективно - протестите около застрояването са един от примерите. "С този законопроект се опитваме да побутнем общините да развиват местното самоуправление и да демократизират работата си", обяснява Лилков. "Ако човек приеме от сърце работата, ще стане. Не всичко е законодателство - човекът трябва да даде дух на тези членове и алинеи", обобщава Благой Айков, обществен посредник в Симитли. Обществените посредници, с които "Капитал" разговаря, споделиха, че нямат работно време, работят и вечер, и през уикендите, защото им се налага да посещават на място проблемните райони, да видят за какво става въпрос и да могат да откликнат с възможно най-доброто решение.Институцията на обществения посредник е една от най-прозрачните, с които някой може да се сблъска. Отчетите им са написани на човешки език, с ясна статистика за броя постъпили жалби, как са подадени, на каква тема са, на колко са успели да отговорят. "Най-ценното, което получават от нас, е информация", казва Лилия Христова, омбудсман на София от 2014 г. Все пак посетителите й често не умеят да използват интернет и не знаят дори към кой орган да се обърнат с проблема си. Тогава тя ги насочва към Комисията за защита на потребителите или някой друг орган. "Когато е нарушена връзката между гражданина и общинска администрация или общински съвет, тогава общественият посредник помага да не се стигне до по-сериозен конфликт, а, напротив, да намери причината и да помогне за възстановяване на диалога", добавя тя.Самите жалбоподатели също са различни: има както в тежко социално положение, необразовани или възрастни хора, така и по-млади. Задачата на местния омбудсман е трудна, но "човекът прави длъжността", обяснява Щерева. Затова и тя опитала да открие начин, с който да разшири таргета си. Чрез въвеждане на форма за подаване на жалби онлайн тя успява да достигне до по-младите. Стигайки до повече хора, ролята й става по-значима. "Хората разбират, че ни има, когато има нужда", казва общественият посредник на Стара Загора Павлина Денчева.Това е най-големият проблем на тази институция: тя е много слабо видима. В София постъпилите жалби за миналата година са 190 - по-малко от доста други градове с местни омбудсмани. В някои по-малки общини има сякаш по-голяма нужда от подобна институция. Гинка Щерева споделя, че при нея идват за помощ хора от съседни общини, където няма омбудсмани.Посредниците са допълнително обезсилени от това, че на локално ниво невинаги могат да се занимават с представените в града държавни институции - в Стара Загора например е така, докато в Казанлък - не."Законът трябва да се приспособява към нуждите на хората, а не обратното", отбелязва Благой Айков.Това отговаря на въпроса дали е необходимо задължително квалифицирано мнозинство за избор на омбудсмани. То не би било пречка, ако посредниците вършат такава функция, че голяма част от хората да чувстват нужда от тяхното съществуване - тогава общественият натиск сам по себе си ще кара общинарите да запълват позицията. Ако някой обществен посредник успее да разкрие корупционна схема и дори да я спре в името на гражданите или да попречи на откровени глупости да се случват в общинския съвет, това ще допринесе за издигането на авторитета на позицията.Що се отнася до финансовия аргумент, 6 млн. лв. са доста малка цена за по-добро функциониране на местната власт. За сравнение - толкова пари струва на София махането на незаконни гаражи.


description: Кой разгони една от умерените фракции на "Герена"

title: Сините бригади

maintext:
В сектор Б останаха само близките до "София Запад" ултраси
[LAP.bg]
онфликтът със "София Запад" е започнал в началото на този сезон. Повод няма освен един транспарант срещу Бойко Борисов и възгласи по време на мач.
Преди години охраната се осъществяваше от СОТ 161,
но след финансовата криза по времето на Тодор Батков се наложи свиване на разходите
. След това там се настанили хора от свързания с Христофорос Аманитидис-Таки представител на "София Запад" Христо Вертенян-Ицо Исуса, издирван за наркотрафик
. Официално охраната се извършва от фирмата "ЛСФК Секюрити", която е собственост на Ивелина Льондова и Мадлена Калчева. На практика тя плаща на запалянковци от "София Запад" за охрана на мачовете. Преди време Тодор Батков обвини феновете, че им плаща, за да има тяхната подкрепа. От "ЛСФК Секюрити" отговориха, че така спестяват пари на клуба, защото сега получавали по 15 хиляди лева на мач, а иначе на полиция или частна охранителна фирма трябвало да се плащат по 40 хиляди лева. Освен това осигурявали работа на 104 левскари. Според отчета за миналата година фирмата има приходи от 283 хиляди лева, а печалбата е 1000 лева. "Капитал" изпрати въпроси на "Левски" за взаимоотношенията си с фирмата, но до редакционното приключване на броя не беше получил отговори.
През годините
"
София Запад" редовно имат проблеми с властта - няколко пъти бяха правени полицейски рейдове в техните клубове и бяха откривани наркотици. В левскарските среди най-общо ги определят като дилъри. Има основателни съмнения, че при политически катаклизми се появяват на протести, за да ескалират напрежението. От своя страна "София Запад" има и обществена дейност за изчистване на имиджа – издържат боксов клуб, отбор по футзал и събират средства за запалянковци със здравословни проблеми. Според левскари "София Запад"
е бил в много топли връзки с бившия председател на
Националния кл
уб на привържениците (НКП) Владимир Владимиров-Гугутката, чийто мандат изтече и миналата година беше сменен.
След гоненията пред "Георги Аспарухов" хората от "Южна дивизия" са спрели да ходят и на
гостувания с изключени
е
на мача с "Марибор" в Словения
от Лига Европа.
"
Южна дивизия"
постепенно преустанов
и
всякаква организационна дейност, тъй като не искат да влизат в конфликт с крайно агресивните представители на "
София Запад", разказва човекът от фракцията
. Според "
Южна дивизия"
всъщност "
София Запад"
правят точно това, в което обвиняват другите - получават пари от "определени хора" от клуба, без да назовават конкретни имена, за да не бъде намесвано името на Пеевски по време на мачове.
"Лично аз смятам, че всичко това има връзка и с изкуствения конфликт, който се създаде между Иво Тонев и представителите на "Синя България" и Н
КП
, защото те си позволяват да критикуват управлението и задават неудобни въпроси като откъде идват парите за бюджета, как се харчат те и позицията спрямо новия ЦСКА и Пеевски. Целта е на ръководството да си осигури спокойствие и да не позволява натиск от страна на феновете както на стадиона, така и в
у
правителния съвет",
казва запалянкото
.
"по начин, който се използваше в близкото минало, без никакви разяснения и без прозрачност".
Четирима-петима запалянковци на "Левски" отиват на мач на любимия си отбор, но точно преди да влязат на трибуните, ги пресрещат други сини фенове, най-общо казано, ги нашамаросват и ги отпращат. Според някои свидетелства ги събличат и тогава ги отпращат. Това се случва пред новата гордост на синия клуб – трибуната на сектор А на стадион "Георги Аспарухов", пред погледите на зрители и дори полиция. Двамата пострадали имат нещастието да са разпознати като членове на "Южна дивизия" – доскоро една от големите и влиятелни фракции сред заклетите привърженици на "Левски". Но фракция, която сега е жестоко преследвана от новите абсолютни господари на "Герена" - "София Запад".Дълги години "Южна дивизия" има славата на по-мекото крило сред запалянковците на "Левски" в сравнение със "София Запад". Допреди да бъдат преследвани се занимаваха и с хореографията на домакинските мачове. Според фенове, които разказваха впечатленията си пред "Капитал", са се справяли добре. Разпявали са сектор Б и са показвали добра организация и фантазия при избора на хореографски решения.Случката пред сектор А става преди домакинския мач с "Верея" от Първа лига. На същия мач трябваше да се появи голям транспарант с карикатура на Делян Пеевски и Бойко Борисов, които бяха обвинени в политически и икономически връзки от бившия банкер на депутата от ДПС Цветан Василев. До смяната на собствеността и преминаването й в Спас Русев Пеевски беше свързван с управлението в сянка на "Левски" чрез адвоката си Александър Ангелов. Допреди месец Ангелов държеше 1/3 от клуба, а друга 1/3 беше на приближения до Борисов Иво Тонев. Въпросният плакат обаче беше скоропостижно прибран от охраната на стадиона и се появи само във "Фейсбук".Запалянковците на ЦСКА знаят какво следва, когато има политически послания срещу премиера – няколко пъти бяха глобявани от БФС заради обидни плакати срещу него. Но това, което се случва сред зрителите на "Левски", е от ново измерение. "Допреди няколко години "Южна дивизия" бяха хората, които вършеха много от работата на трибуната на сектор Б. Бяха свободолюбиви и умерени, не се притесняваха да издигат плакати, на които се задаваха и неудобни за властта или ръководството на клуба въпроси. Сега са подложени на гонения до такава степен, че не им се разрешава да посещават стадиона повече от трима-четирима в група. Като начало хората избягаха от сектор Б и започнаха да ходят на мачове в сектор В и вече много от тях в сектор А. Но това не ги спасява. Когато ги засекат да са в по-голяма група, са подложени и на физическа разправа. Вижда се на всеки мач, всички го знаят, полицията го вижда, когато се случва пред стадиона, но никой нищо не прави", разказва за "Капитал" един от заклетите сини запалянковци, пожелал анонимност.Историята се потвърждава от редица членове на "Южна дивизия", но никой не иска да говори открито с представители на вестника от опасения, че конфликтът между двете фракции ще се засили въпреки настоятелните опити оттогава. "Толкова ги е страх, че вече не ходят по мачове. Тези от "София Запад" ги познават по лице и безпардонно ги тормозят", разказва източникът на "Капитал". Според един от представителите на "Южна дивизия", които все пак дадоха разяснения какво се случва от първа ръка, кНо още от началото на сезона "София Запад" започнали да тормозят дивизията, като позицията им е, че "дивизията разединява сектора и е платена от Пеевски". Което очевидно не е така, защото фенове от "Южна дивизия", освен че разпяват сектора, издигат и неудобни за властта плакати. "Преди време охраната беше от хора от фенклубовете и проблеми нямаше. От известно време там се появиха едни доста непознати лица, облечени в черно, които създават доста неприятна обстановка. Ходя на мачове от повече от две десетилетия, познавам лицата на феновете в сектора, но тези са някакви нови и нямащи нищо общо със запалянковците", разказва източникът на "Капитал".При новите собственици НКП и тръстът "Синя България" дори загубиха правото си на представители в управителния съвет. В четвъртък от тръста излязоха с декларация, в която изразяват несъгласие от решението и твърдят, че се е случилоНовото начало в "Левски" е свързано освен с нов собственик, но и с ново оперативно ръководство. Дали обаче то ще има смелостта да открие истинския тумор в сектор Б, който през годините доведе до неизброими глоби от БФС и УЕФА, а сега се изживява като господаря на "Георги Аспарухов", тепърва ще се разбере.


description: Интернет гигантът заяви все по-големи амбиции в разработката на хардуер

title: Става ли Google Apple II

maintext:
1
2 "Като гледам накъде се развиват компютърните технологии, пределно ясно е, че вече преминаваме от мобилен към свят, движен от изкуствения интелект", обяви Сундар Пичай, главният изпълнителен директор на Google
© Reuters
1
2 © Reuters
Google
Apple.
групата
Pixel
Google
HTC, Samsung, LG, Huawei
Android заради факт
Android
Google
Новите модели
Pixel
Pixel XL
HTC
Google
iPhone
Apple
HTC
Foxconn
Pixel и Pixel XL
Apple.
Pixel
iPhone 7 Plus
Android,
Motorola
Motorola?
Google
Android
Huawei.
Windows Phone
Nexus
Pixel
Pixel XL
iPhone
за съществуването им се крие в силните страни на интернет гиганта – онлайн
облачен изкуствен интелект, който за крайния потребител се материализира в
Apple
Microsoft
Google Assistant
Nexus
Microsoft
New York Times.
Google
Google Assistant
Google представи
Google Home
Amazon. Така става ясно, че интеграцията на AI
Google
Google
Android, така че той да бъде достъпен от всякакви устройства, а не да бъде само ексклузивна екстра за Pixel.
Android
Jackdaw Research, цитиран от WSJ. "
Google
VR
Pixel
Cardboard
Daydream
VR
Google
Pixel
VR
Daydream технологичният гигант показа още собствен домашен рутер
Chromecast.
Google
Google Assistant.
Мечтата на повечето софтуерни разработчици в един момент е да затворят напълно цикъла. Не само да създават ново съдържание, но също така да имат пълен контрол и върху хардуера. В зората на информационните технологии този затворен кръг е бил масова практика, но с еволюцията както на пазара, така и на системите, това се превръща в нелека задача. Примерите за балансиран подход са изключително малко, като при потребителската електроника най-яркият е Apple. И за разлика от предишните си опити сега Google залага на нова стратегия, която може и да доведе до дългоочаквания пробив на хардуерния пазар.Предишният опит нада се наложи едновременно на двата фронта – софтуерния и хардуерния – се увенча с неуспех. Компанията придоби залязващия производител на смартфони Motorola в стремеж да се опълчи ефективно наНо целите на сделката бяха по-скоро патентите, а не толкова смартфоните, и Google се раздели с този бизнес, като го продаде на Lenovo. Когато по всичко изглеждаше, ченяма да прави повече експерименти с директно предлагане на потребителска електроника, компанията през тази седмица обяви редица устройства – от умни телефони до очила за виртуална реалност, които имат за цел да постигнат точно това. За разлика от предишните опити този път гигантът от Маунтиън Вю залага на нова стратегия, която може и да доведе до дългоочаквания пробив на хардуерния пазар.Първият дебют наспециалната пресконференция на Google във вторник бяха смартфоните под новата марка. Премиерата им беше всичко друго, но не и изненадваща. Причината е, че напоителна част от информацията за тях изтече в медийното пространство дни по-рано. Независимо от множеството реакции, че това са първите телефони на интернет гиганта, ситуацията е малко по-различна.от години разполагаше с линията Nexus – брандирани от компанията смартфони, произведени и частично разпространявани от подизпълнителите. Различните модели бяха разработени оти Motorola. Специфичното при тях е, че те използваха "гола" и последна версия на операционната системаа, че всеки производител, а след това и доста от телекомите товареха платформата и устройствата с различни софтуерни добавки и приложения, което намаляваше тяхната ефективност. Този подход също така забавяше издаването на ъпдейти, което води и до силна фрагментация на операционната система. Именно затова серията Nexus се смяташе за едни от най-ефективнитетелефони. Те обаче не можеха да се сметнат за истински самостоятелни устройства на Google. Участието на компанията в разработката започва едва когато телефонът е завършен почти на 90%. Така в голяма степен основното бреме се поема от производителя. Затова, макар и те да носеха бранда на интернет гиганта, паралелно стоеше и името на производителя на гърба. А освен че са разработени по изисквания на интернет гиганта, Nexus смартфоните имаха ограничено разпространение, което не позволяваше масовото им налагане. Известна разлика имаше при шестия модел – дело на (тогава) притежаваната отMotorola. Тогава компанията пробва да го пусне не само на свободна продажба, но и чрез субсидирани от телекомите бройки.значително надграждат този подход. Те отново са дело на голям външен производител –, но доста по-трудно ще разберете участието на тайванците. Смартфоните са изцяло брандирани с, подобно на-ите на. Сходен е и процесът на разработването им. Интернет гигантът вече участва много по-отрано и активно в цялостното развитие на продукта. Отношението междуи Google все повече прилича на това междуи Apple. Казано с други думи – на голям бранд със своя подизпълнител. Google ще вложи много повече усилия в разпространението, но по-важно е позиционирането –са насочени основно срещу моделите iPhone наДосегашните Nexus се целиха в горния край на средния клас и не навлизаха в територията на премиум устройствата.разполага с 5-инчов, а Pixel XL – 5.5-инчов екранили идентични като някои характеристики, възприети от iPhone 7 и. Двата смартфона на Google имат изчистен дизайн и задачата им е да бъдат "най-мощните телефони засъздавани някога". Паралелите с Apple не спират дотук, защото както това твърдение, така и риториката като цяло по време на презентацията се доближаваше до стила, който покойният Стив Джобс наложи в Купертино.Веднага изникват няколко въпроса – защо Google не направи собствени брандирани телефони, докато притежавашеЗащо продаде производителя, а сега отново разчита на подизпълнител? Отговорът на последния е малко по-комплексен. С придобиването на Motorola компанията запази самостоятелността на бранда с няколко цели. Първата е, че един от пионерите в мобилните телефони има значителна фенска маса. Заличаването на името можеше да донесе доста негативи за. След като Lenovo купи производителя, в момента използва доста умело бранда, за да се наложи на американския пазар. Втората цел на Google е по-важна: да не отблъсне производителите на смартфони.е доминираща операционна система заради голямата плеяда от устройства и компании, които ги правят. От най-евтините индийски и китайски неизвестни модели до последните флагмани на Samsung, Sony, LG, Lenovo иТази грешка допусна Microsoft с придобиването на Nokia, като в един момент софтуерният гигант стана ексклузивен производител насмартфони и не отдели достатъчно внимание на партньорите. Компанията успя да привлече няколко основни производителя да пуснат свои модели с операционната система, но пазарният й дял вече се беше свил значително.Именно това беше основната причина Google да навлезе при телефоните по този начин си да не посмее да "вдигне оборотите" с Motorola. Затова и компанията се върна към подхода да вземе голям подизпълнител за новитеустройства. Така ангажира своите партньори, без да се опита да им открадне пазарния дял. Въпреки всичко има и рискови моменти, ако интернет гигантът стане прекалено агресивен в предлагането на Pixel ии доведе до значителен спад в продажбите на останалите производители на Android телефони.Новите смартфони на Google не са просто създадени да бъдат достоен конкурент на-ите на Apple. Истинската причинасофтуерът и услугите. Ядрото на бизнеса на компанията от Маунтин Вю е популярната търсачка и всички услуги и платформи свързани с нея. По време на пресконференцията Google показа бъдещето не просто на търсенето в глобалната мрежа, но и ползването на всякакви мобилни устройства. Това става чрезгласовия асистент Google Assistant.от години разполагат със Siri,с Cortana. Самият асистент от своя страна е много подобрена нова версия на досегашната подобна услуга Google Now. Разликата е, чеима много по-големи възможности да разбира контекст и е достатъчно "умен", за да води диалог с потребителя. Смартфонът Pixel е първият, в който новият софтуер ще бъде интегриран. Сложността на подобни асистенти с елементи на изкуствен интелект изисква хардуерът да бъде разработван в тясно сътрудничество. Което с модела наняма как да стане. Apple исъщо демонстрираха, че дори и при контрол на процеса по разработка на смартфоните, процесът на интегрирането на асистентите е доста труден."Ако наистина искате да направите значителна промяна, то тогава трябва да разработите заедно софтуера и хардуера", коментира Рик Остерлох, старши вицепрезидент на Google, отговорен за хардуера, цитиран отВ крайна сметка при демонстрацията Google Assistant се представи повече от впечатляващо. Той се справя с управлението на различни функции и позволява значително взаимодействие между него и потребителя.Усъвършенстването на гласовите асистенти и на технологията за изкуствен интелект, на която те се крепят, застрашаваше бизнеса накато интернет търсачка. В момента холдингът майка Alphabet генерира 90% от приходите си от услуги, свързани директно или индиректно с търсачката. Поради тази причина интернет гигантът трябва да покаже ако не по-добро, то поне същото ниво на услуги като своите конкуренти. Комбинацията между Pixel идава силна заявка в тази сфера.Следващата стъпка е интегрирането на изкуствен интелект (AI) в други подобни услуги и устройства. Такасистемата Google Home. Тя представлява говорител, който слуша потребителите и изпълнява различни команди в дома – управлява музиката, телевизора и изобщо всички, свързани с интернет устройства. Любопитното е, ченапомня изкуствения интелект Alexa нав устройствата е тенденция, на която Google ще обръща все по-силно внимание."Като гледам накъде се развиват компютърните технологии, пределно ясно е, че вече преминаваме от мобилен към свят, движен от изкуствения интелект", обяви Сундар Пичай, главният изпълнителен директор на, цитиран от Wall Street Journal.Важен елемент в тази визия нае компанията да успее да интегрира AI напълно в"Ако Google Assistant не се появи за, много бързо ще стане ясно, че тази стратегия е погрешна", коментира Джан Доусън, основател на изследователската фирмаЗа да бъде полезен асистентът, той трябва да бъде достъпен навсякъде."По време на пресконференциятанаправи и следващата крачка в посока на виртуалната реалност (VR). Компанията представи новия сикомплект очила – Daydream. Те струват 80 долара и изискват съвместим смартфон (или друг), за да могат да се ползват. Преди време Google се опита да наложи масово очилата за виртуална реалност, като пусна картонените модели, които струват едва 15 долара. Сега новият модел Daydream е доста по-удобен за ползване, с изчистена технология спрямо картонения си предшественик. Но подобно на всички масови модели в момента на пазара и той разполага с един съществен недостатък – ползва смартфон за екран. Дисплеите на умните телефони вече надхвърлят като разделителна способност най-добрите телевизори и монитори отпреди 5-6 години. Но в момента, в който ги долепиш на няколко сантиметра от очите си през специални лещи, се връщаш в ранната епоха на триизмерните технологии – когато пикселите се измерваха в милиметри.е просто опит на Google да бъде голям фактор в надпреварата за виртуална реалност. Компанията успява да го превърнат в такъв, но истинският скок в тази технология ще дойде, когато разделителната способност на екраните наочилата е достатъчно висока, за да бъде съпоставима с тази на един модерен монитор, гледан от 30-50 см.По-важното за Daydream е, чеотваря софтуерната платформа за разработчици и се надява скоро да има достатъчно и интересно съдържание за този формат забавление. Което е следващият голям проблем на технологията – все още няма достатъчно приложения и материали, които да се възползват максимално от нея.Освен смартфонитеочилатаи новата приставка за видео на поискванеВъпреки хардуерния дъжд след подобна динамична седмица главният акцент припродължава да е софтуерът и онлайн услугите, като погледите, са вперени основно към


description: Централната банка се опитва да помогне за излизането от рецесията

title: Бразилия понижава лихвите за пръв път от 4 години

maintext:
Бразилският президент Темер се опитва да замрази бюджетните разходи, за да намали дефицита.
© KIM KYUNG-HOON
Централната банка на Бразилия намали късно лихвите за пръв път от 2012 г. Решението основната лихва Selic да бъде понижена от 14.25% на 14% се изтълкува като сигнал за започване на програма за разхлабване на паричната политика. Досега банката нямаше възможност да тръгне в тази посока заради лошата комбинация на растяща инфлация и свиваща се икономика. През последните месеци обаче натискът върху потребителските цени отслабна, а по-голямото доверие в новото пропазарно правителство на Бразилия помогна за този нов ход на централната банка. Така, иронично, Бразилия водеше затегната парична политика по време на свиването на икономиката си и ще намалява лихвите по време на възстановяването ѝ, което е обратното на традиционните икономически виждания.Предвид високата инфлация досега централната банка трябваше да се въздържа от намаляване на лихвите. В момента годишната инфлация е 8.48%, което все още е високо ниво, но цените на храните започнаха да поевтиняват, което финансовата институция възприе като зелен сигнал за разхлабване на монетарната политика. Засега банката прогнозира инфлация от 4.3% през 2017 г. и 3.9% през 2018 г.В съобщението си централната банка подчерта, че всякакви бъдещи по-значителни намаления на лихвите ще зависят от това дали инфлацията ще се понижава, както и от напредъка на правителството във въвеждането на амбициозни фискални реформи. Президентът Мишел Темер обеща, че ще се опита да замрази бюджетните разходи през следващите две десетилетия, както и да задвижи непопулярни реформи в раздутата пенсионна система на страната. Ако тези условия (спад на инфлация и реформи) бъдат изпълнени и облекчаването на монетарната политика продължи, основната лихва може да падне под 10% към края на 2017 г., твърди Алберто Рамос, икономист от Goldman Sachs, пред Wall Street Journal. За последно лихвата беше едноцифрена през 2013 г.По-ниските лихви биха облекчили бразилския бизнес, който беше принуден да спре инвестициите си. Положително влияние би трябвало да има и върху потребители, които засега отлагат големите покупки, както и за правителството, което плати 418 млрд. бразилски реала (131 млрд. долара) лихва за последните 12 месеца.Целта на централната банка е да подкрепи възстановяването на бразилската икономика, която опитва да се измъкне от рекордно дълбока рецесия, придружена от висока безработица и разочароващо представяне на индустрията и сектора на услуги. Активността в услугите намаля с 3.9% на годишна база през август например, което означава, че отлепянето на икономиката ще е по-трудно.Освен това политическите рискове в Бразилия за развитието на икономиката остават доста високи. Само няколко часа преди централната банка да оповести решението си, полицията арестува Едуардо Куня, известният бивш председател на долната камара на бразилския парламент, заради корупция в държавната петролна компания Petrobras. Именно Куня беше инициатор на импийчмънта на бившия президент Дилма Русеф. Арестът разклати политическата стабилност в страната и пробуди нови опасения дали Темер ще успее да прокара реформите си. Ако Куня подпише сделка с правосъдието, като въвлече в разследването и членове от правителството на Темер, президентът ще събере по-трудно необходимата подкрепа в Конгреса за реформите.Намаляването на основната лихва се случва на фона на експанзионистична парична политика в останалите страни в региона. Всички те търсят начини да стимулират икономическия си растеж след края на бума на суровините. В Аржентина правителството реши да намалява все по-агресивно тегленето на заемите, увеличава се натискът върху чилийското и колумбийското правителство да последват примера.


description: България и целият бивш соцблок претърпяха шоков срив на населението в последните 25 години. Ефектите са дълготрайни и разрушителни на много места, но е време да помислим за бъдещето, вместо да страдаме по миналото

title: Преди всички да си отидат

maintext:
Някогашната гордост на Габрово - индустриалният му комплекс, сега е обрасъл, изоставен и полуразрушен. Заедно с комунистическите мастодонти са си отишли и много от хората
© Цветелина Белутова
Радослав Костов, ветеринарен лекар
Фотограф: Цветелина Белутова
Иван Господинов, издател
Фотограф: Цветелина Белутова
Блокът на Радослав Костов е на хълмовете до Габрово. Сградата е нормална, четириетажна, в добрите панелни традиции на соцстроителството и от нея се открива великолепна гледка към долината на Янтра и центъра на града. Ветеринарният доктор стои пред входа си, в който има шест апартамента, и брои. "Тези ги няма, другите оправиха апартамента, но не живеят тук, в чужбина са, тук е едно младо момиче, мъжът й е в Германия и май и тя ще ходи, в този не живее никой, а тук сме ние." В половината от входа има хора, оказва се. Другата половина е виртуална - хора има, но те са далеч. "Довечера, като стане тъмно, погледнете блоковете и вижте колко прозорци светят", поръчва д-р Костов.Дори и без това напътствие е очевидно, че в града не е прекалено пълно. По официални преброявания през 1980 г. Габрово е било 78 хил. души. Според данните от 2015 г. жителите са около 54 хил. Според Костов и повечето габровци реалното число е около 30 хил. Част от обезлюдяването е заради затварянето на комунистическите промишлени мастодонти, част е заради миграцията към чужбина или София, част е заради естествения ритъм на живота - при по-малко работа има повече стари и по-малко млади. Повече смърт, по-малко бебета. Според регионалните профили на Института за пазарна икономика Габрово е една от двете области в страната с най-ниските коефициенти на заместване, по-нисък дори от тези във Видин и Монтана - 47%. Това означава, че на всеки 100 души, които по един или друг начин излизат от работния пазар, влизат едва 47. Хладната математика показва, че ако нищо не се промени, Габрово ще се стопи в рамките на поколение и половина.Градът на Янтра не е някаква демографска черна дупка, изкривяваща пространството около себе си. Това, което се случва там, се случва навсякъде в България, без София и още два-три големи града. Според статистиката на "Евростат" за последната година населението на страната е намаляло с 43 хил. души, или приблизително с реалното население на Габрово. Случва се и на много по-голям периметър - цяла Източна и Централна Европа, с малки изключения, губи население десетилетия наред. Според един от последните доклади на работна група към МВФ за последните 25 години от региона са си тръгнали 20 млн. души - 5% от населението (плюс 300 - 400 хил. бежанци от юговойните). Тук, твърдят данните на Световната банка, е най-устойчивото, продължително и притеснително спадане на населението в съвременната история.С други думи, падането на Берлинската стена и разширяването на ЕС отключиха нещо ново, непознато и най-вероятно дългосрочно. За да разберем как да мислим за него и какво да правим, е добре да започнем от Габрово. И от хората, които си тръгват.Има две причини за намаляване на населението - отрицателен прираст (висока смъртност и ниска раждаемост) и имиграция. Що се отнася до първото, България е в хватката на съвременното проклятие, застигнало цяла Европа - хората тук просто имат по-малко деца. Това се подсилва особено от факта, че онези, които напускат, са предимно активни хора във възрастта да имат деца.Някогашният "български Манчестър", както обича да се хвали Габрово, днес е загубил доста от индустриалната си слава. Годините на приватизация и разпродажба на големите заводи са приключили с ликвидирането на доста от тях, а сред останките им има по-малки производства, но те не могат да поддържат същия брой хора. Това е свило рязко населението още в края на 80-те и началото на 90-те."Бавно и полека народът избяга за няколко века. В началото тръгнаха покрай ембаргото, кризата, далавераджиите и мошениците. После започнаха автоджамбазите, после започнаха да изтичат мозъците. И в момента продължават", обобщава Радослав Костов. "Но вече няма кой да изтича, защото между 20 и 40 години се правят деца, а като ги направиш в чужбина, те стават чуждестранни граждани." Пример е сестра му, напуснала България още през 1990 г. Тя живее в Канада и синът й е роден там. Нито той, нито тя възнамеряват да се върнат. Нещо повече - майката на доктора е отишла в Канада, за да помага с внука, и също не възнамерява да се връща (историите на няколко габровски семейства, които имиграцията е разкъсала, четете на www.capital.bg ).Втората вълна е по-късно, преди и след влизането в ЕС. Иван Господинов има три деца - две от тях са в чужбина, а третото сега заминава. Най-големият му син е тръгнал през 2000 г. да учи в Щутгарт и е останал. Дъщеря му пък е отишла да работи в Швейцария, а най-малкият е в София. Последният е представител на най-новата вълна в миграцията - предложили са му работа в софтуерна фирма в Испания и мисли да пробва, "но за да види как е, без амбиции да остава", казва Господинов. Той е издателят на местния вестник "100 вести" и последната криза слага край на надеждите му да задържи поне част от семейството си. "Ако нещата вървяха както преди десетина години, малкият със сигурност щеше да работи при мен", смята бизнесменът. Той посочва, че движението на населението - към столицата и в чужбина, просто следва логиката на развитие на икономиката. "Когато започнах вестника, на първа страница имахме реклами на пет банки. Сега, като отидеш в която и да е и поискаш един молив, ти казват "трябва да питаме София".Това се случва, въпреки че Габрово не е в най-слабо развития край на страната, има сравнително прилична инфраструктура, две много добри средни училища и технически университет. Училищата всъщност действат като "помпа" и изхвърлят младите навън. "Преди време правихме изследване по въпроса", разказва бившият кмет на града и настоящ вицепремиер Томислав Дончев. "Когато имаш много добри средни училища, те привличат деца, които след това са добре подготвени и заминават навън, с което ти ги губиш." Добрите университети действат по обратния начин - те привличат и задържат хора.Тази тенденция се вижда във всички нови страни - членки на ЕС, с няколко изключения (виж текста на стр. 11-12). Средни и по-малки градове като Габрово стават жертва на столиците или на отворените граници на Запад. Между 2002 и 2012 г. средният брой население е намалял във всички региони в новите 13 държави, с изключение на столиците, по всички показатели - и като естествен прираст, и като миграция (Видин е градският ареал с най-голям спад - 20%). Осреднено столиците на тези държави също имат отрицателен прираст, но той се неутрализира от високата миграция към тях.Това канибализиране на по-малките градове от по-големите и на по-слабо развитите източни държави от западните е уникално в съвременната история по мащаб и продължителност. Последната подобна вълна на свободно придвижване на хора от едно към друго място е от средата на XIX до началото на XX век, когато 30 млн. европейци имигрират в САЩ. Както в. Financial Times отбеляза с учудване, "такъв спад на населението в цял регион и в продължение на десетилетия не е наблюдаван в света от 50-те години насам".Падането на границите и ограниченията за работа, както и сравнително безпроблемното адаптиране, правят нещата много лесни. Очевидно няма достатъчно инструменти или политики, които да спрат хората да търсят по-добър живот в един общ съюз, в който могат да изберат да отидат примерно в Дюселдорф вместо в Познан или Дупница. Когато се планираше разширяването на ЕС, беше отделено твърде малко време на ефектите от този процес с надеждата, че новите страни някак ще достигнат нивото на останалите и ще постигнат баланс. В изследването си от тази година работната група на МВФ посочва очевидното - липсващата работна ръка обрича на изоставане и увеличаване на държавните разходи новите страни членки, като вдига социалните им разходи (повече стари хора, по-малко работещи) и намалява конкурентоспособността им (по-малко активни хора). "Това влияе индиректно върху икономическия ръст, тъй като не само има по-малко работещи, но има и по-малко потребители - изкарват се и се харчат по-малко пари", обяснява д-р Франк Дювел, старши научен сътрудник към Центъра за миграция, политика и общество (COMPAS) към Университета в Оксфорд. А както откриват хора като дизайнера Мартина Радева, в градове като Ямбол например е трудно да имаш добри идеи за бизнес, ако нямаш пазар за тях."Миграцията често е "изтичане на мозъци", припомня д-р Елжбета Чапка от полския университет "Мари Кюри-Склодовска". "Разходите по образованието, които са значителни, се плащат от изпращащата държава, а приемната получава готови специалисти." За разлика от неквалифицирания труд и от капитала, казват анализаторите на фонда, квалифицираният труд има свойството да увеличава несъразмерно ползите от натрупването си, т.е. където има повече такъв, облагите се увеличават многократно.Влизането на новите държави в ЕС беше де факто размяна - пари срещу хора. Тази сделка обаче не работи - без хора парите сами по себе си не генерират достатъчно ръст. Нещо повече - един от основните ефекти на напускането на младо и активно население е по-малко възможност за промени. В графиките на МВФ има очевидна връзка между броя напуснали с висше образование и нивото на институциите, правосъдната система и корупцията.Последиците са дори психологически. Не е особено трудно да се види, че най-враждебно настроени към вълната бежанци и мигранти, заляла Европа, са именно държавите, загубили голям дял от населението си. Това може да звучи парадоксално, но е обяснимо - усещането за чисто физически смаляваща се идентичност води до агресивност при нейната защита. Идеята на политическите "дизайнери", които предлагат с лека ръка замяната на загубено население с ново, подценява степента на фрустрация и шок от случилото се в тези държави


description: Въпреки споразумението за съкращаване на производството в ОПЕК инвеститорите остават предпазливи. Последните данни също така показват, че продукцията...

title: Петролът остава под 50 долара за барел

maintext: Въпреки споразумението за съкращаване на производството в ОПЕК инвеститорите остават предпазливи. Последните данни също така показват, че продукцията на страните членки е достигнала нови върхове през септември – 33.6 млн. барела на ден, при 44.53 през август, посочва Reuters. В понеделник брент се понижи с 0.5% до 49.94 долара за барел, толкова загуби и американският WTI до 47.98 долара. В четвъртък ще бъдат публикувани и данните за запасите в САЩ, които също са важен индикaтор за пазарите.


description: "Юнисофт инженеринг" иска да инвестира до 70 хил. лв. в млади екипи с високотехнологични идеи

title: Софтуерен разработчик предлага финансиране за стартиращи компании

maintext:
Иван Стоянов, собственик на "Юнисофт инженеринг", вече има опит с два международни стартъп проекта в Ню Йорк и Лондон и иска да пренесе модела и в България
© ЮЛИЯ ЛАЗАРОВА
"Юнисофт" планира да подбира компании два пъти в годината.
В България още не е познат моделът на частни компании, инвестиращи в стартъпи. Тъкмо този стереотип иска да разчупи Иван Стоянов, основател на софтуерната "Юнисофт инженеринг". Разработчикът на ERP системи с 25-годишен опит на местния пазар иска да добави нова дейност към портфолиото си и да стимулира развитието на млади технологични компании в България. Името на инициативата е FUNStartUP . "Юнисофт" смята да инвестира до 70 хил. лв. в екипи с иновативни идеи в IT сферата. Кандидатстването е отворено до средата на януари 2017 г., а целта на компанията е да инвестира в продукти в начален етап от развитието им и по този начин да помогне на екипите да развият прототип и стратегия за излизане на пазара."Искаме, доколкото е възможно, да подпомогнем български компании, на които им липсва нещо - било то финансиране или знание как да излязат на пазара. Разбира се, крайната ни цел е в един момент да ги продадем", коментира Иван Стоянов идеята зад FUNStartUP.Инициативата е ориентирана изцяло към млади софтуерни компании или екипи с идея за софтуерен продукт. "Идеята ни е да подкрепим високотехнологични стартъпи", казва Стоянов. Участниците трябва да попълнят форма за кандидатстване на специално обособения за FUNStartUP сайт, като опишат екипа и идеята си до средата на януари.За тези, които не успеят да се включат в текущия апликационен период, ще бъде отворен още един прозорец през пролетта на следващата година."Искаме да инвестираме на начален етап", коментира Стоянов и допълва, че точно на тази стъпка от развитието на бизнесите може да бъде полезна "Юнисофт" с експертизата си. Идеята му е на следващ етап финансираните компании да могат да излязат на външен пазар, където да търсят партньори и следващи инвеститори, които ще могат да им осигурят и контакти извън страната.За разлика от инвестиционните фондове и акселератори като Eleven и LauncHub, тук става въпрос за инвестиция на една частна компания в проекти. Затова и условията са малко по-различни от познатите в стартъп екосистемата. От "Юнисофт" ще търсят срещу инвестицията си по-голям дял от бизнеса - до 15-20%. А финансирането не е фиксирано - според нуждите на компаниите, първоначално обявената горна граница от 70 хил. лв. подлежи на преразглерждане, обясни Стоянов. "Ако идеята си заслужава, можем да инвестираме до 100-120 хил. лв.", категоричен е той.Критериите за избор на проекти не са стандартизирани. За Стоянов е важно екипите също да имат финансово участие и собствена инвестиция, за да са стимулирани да развиват идеята си. Оптималният размер на кандидатстващите екипи е трима, а идеята трябва да е адекватна и към външни пазари, допълни той.FUNStartUP е първата такава инициатива на компанията в България, а планът е кандидатстването да става два пъти годишно. На един последващ етап се очаква и партньори да "Юнисофт" също да се включат като инвеститори, коментира Стоянов."На всички им се струва, че няма условия за стартиращи компании. Решихме да проверим, ако има условия, дали ще се появят и идеи", каза още Стоянов. От компанията не искат да ограничават участниците тематично, за да проверят какви са идеите на софтуерния пазар.Инициатор на FUNStartUP е софтуерната "Юнисофт", която от 25 години разработва ERP българския пазар. Компанията е специализирана в сферата на бизнес софтуера и има екип от около 20 служители, сочи справка в електронния регистър ДАКСИ. От скоро компанията разработва и интегрирано с ERP системите уеб решение за електронна търговия, което ще е пригодено и за външния пазар. За миналата година компанията има приход от 1.5 млн. лв. и печалба 986 хил. лв., показват отчетите на дружеството.Самият Стоянов има опит и в рисковите инвестиции, като до момента е финансирал два проекта - един в Лондон в сферата на дигиталната реклама и един в Ню Йорк в областта на изкуствения интелект.


description: Началото на корпоративния сезон на Уолстрийт беше открит от Alcoa, но не беше оптимистично. Dow Jones се понижи с 1.09%, а S&P 500 изгуби 1.24%, като...

title: Финансовите резултати в САЩ разочароваха, понижиха и азиатските индекси

maintext:
Началото на корпоративния сезон на Уолстрийт беше открит от Alcoa, но не беше оптимистично. Dow Jones се понижи с 1.09%, а S&P 500 изгуби 1.24%, като акциите на производителя на алуминий се сринаха с 11.41%. Приходите на компанията за третото тримесечие достигнаха 5.2 млрд. долара, като се разминаха с очакванията на анализаторите. Биотехнологичната Illumnia генерира 607 млн. долара за същия период, далеч под прогнозата, което изтри близо четвърт от цената на акциите ѝ. Процент и половина изгуби Nasdaq Composite.
Това се отрази и на сесията в Азия. Индексите в региона отвориха на 3-седмично дъно. Nikkei 225 започна деня с понижение, но към края на сесията се придвижи на зелено, нараствайки с 0.26%. В Китай Shanghai Composite се понижи с 0.36%. Акциите на Samsung изгубиха нови 1.88%, което понижи и индекса Kospi на борсата в Сеул с 0.10%.
Информацията е аткуална към 08:20ч.


description: Поредното тайно експулсиране на гюленисти отново постави въпроса има ли върховенство на закона в България

title: Да изчезнеш в нощта

maintext:
Тези кадри бяха разпространени от румънската полиция, която за разлика от МВР не се опита да скрие за ареста на турските граждани
© politiadefrontiera.rо
Опитът на МВР първоначално да покрие случая и последвалите неубедителни обяснения на властите засилиха съмненията за това, което реално се е случило със седемте турски граждани, свързани с движението на Гюлен.
За това, че България е предала на Турция седемте нелегално влезли в страната гюленисти, едва ли щеше да се разбере, ако не бяха турските медии, които писаха за експулсираните в понеделник.
бюлетина на страницата на българската гранична полиция, който обхваща периода от 6.00 часа на 13 до 6.00 часа на 14 октомври, информация за задържаните турски граждани липсва. Всъщност за този ден въобще не се съобщава да има задържани на границата с Румъния. Информация липсва и в бюлетина на русенската полиция и този на централната страница на МВР. Там за сметка на това можем да прочетем за прострелян кон, задържан крадец на мобилен телефон и "девет чужди граждани", задържани в пернишкото село Ковачевци след "подаден сигнал от граждани, че в селото има група граждани със съмнителен произход".
След като румънските граничари предават седмината на българските власти, те са задържани с полицейска заповед до 24 часа.
От сайта на районния съд в Русе се вижда, че арестувана в същия ден на Дунав мост сирийска гражданка (заедно с турските граждани в камиона е имало двама сирийци), която идва от полуразрушения град Халеб, е била предадена на съд и е сключила споразумение. След 15-минутното съдебно заседание тя е получила шестмесечна условна присъда.
ако седемте гюленисти бяха поставени в спиралата на наказателното производство, те задължително трябваше да получат адвокатска защита и публичен процес.
Чак пет дни след инцидента, когато МВР беше принудено да признае за случая, зам.-директорът на Гранична полиция Светослав Манолов даде пресконференци я, на която да съобщи, че седемте върнати турски граждани "са влезли незаконно на наша територия" и са "задържани при опит да излязат незаконно от страната", като им е осигурен преводач в Русе, пред който те били заявили, че "имат намерение да стигнат до Западна Европа и да започнат работа там". Според твърденията на Манолов "по време на 24-часовото полицейско задържане никой от задържаните турски граждани не е поискал убежище или хуманитарен статут".
"Разяснено им е, че имат право да обжалват както заповедта за 24-часово задържане, така и принудителната административна мярка (ПАМ) "принудително отвеждане до границата на страната". Удостоверили са собственоръчно върху документите, че са запознати с правата си. Разяснено им е, че могат да кандидатстват за убежище и/или хуманитарен статут", каза в интервю за dnevnik.bg зам. главният секретар на МВР Георги Арабаджиев. Той добави, че турските граждани не са потърсили закрила и от румънските власти. От румънската гранична полиция казаха за "Капитал", че ще извършат проверка и ще отговорят в понеделник.
Доколко може да се вярва на документи, подписани на четири очи, без присъствието на адвокат, е едно.
След казуса с Абдулах Бююк "Капитал" потърси по закона за достъп до обществена информация документите, свързани с извеждането му от България. Президентът, председателят на ДАНС, Държавната агенция за бежанците отказаха да предоставят достъп с мотив, че по този начин ще бъде нарушено... правото на защита на личните данни на Абдулах Бююк. Вътрешният министър въобще не отговори на запитването ни.
След случая с Абдулах Бююк от МВР съобщиха, че започват проверка на действията на служители си, която по информация на "Капитал" все още не е приключила.
. Единствено на съдебен контрол не подлежи отказът да се издаде виза, но не говорим за това.
Всъщност обърканите опити на държавата да обясни правотата си в случая с предадените на Анкара турски граждани е нескопосан опит да се прикрие фактът, че България просто не иска да има проблеми с Ердоган. Последното беше признато в прав текст от премиера Бойко Борисов преди няколко месеца при предаването на Бююк.
в сегашния си вид възниква след Втората световна война като гаранция, че никога повече никой няма да бъде прибран от властта през нощта, за да изчезне безследно.
"Преди всичко е националният интерес на държавата пред защитата на отделни права." Така председателят на парламента в отпуск и кандидат на управляващите за държавен глава Цецка Цачева отговори на въпроса дали правата на седмината турски граждани, изведени тайно от България в края на миналата седмица, са гарантирани. Тази нейна теза, лансирана по време на кандидатпрезидентския дебат в bTV, стресна дори и нейния опонент Румен Радев, който не разбра как така има конфликт между национална сигурност и закон. Последваха остри критики срещу Цецка Цачева от юристи, политици и правозащитници, които не можеха да допуснат, че високопоставен държавник може с лекота да зачеркне ценностите на правовата държава.Приликите с експулсирания, също така тайно, преди два месеца турски бизнесмен Абдулах Бююк са знак, че подобни действия на правоохранителните институции са се превърнали в рутина."Хюриет" съобщи, че сред задържаните има трима комисари, уволнени от полицейските дирекции в Диарбекир и Коджаели (Юнус Д., Абдулакадир Ч., Югур С.), преподавател в университета в Малатия (Юнус Хайри И.), журналист от закрития в. "Заман" (Фехти А.), преподавател по физика и математика в гимназия в Бурдур (Сонер Й.) и обвинен в търговия с наркотици собственик на магазин (Йомер Й.).Въпреки че от събитията бяха минали няколко дни, МВР не беше съобщило нито че има задържани турски граждани, нито че те са били предадени на турските власти.Всъщност информация за задържаните е качена още в петък, но на страницата на румънската гранична полиция. От нея става ясно, че на пункта Гюргево на Дунав мост в три сутринта в петък спрял турски тир, превозващ препрати за почистване за Полша. Румънските граничари решили, че профилът на стоката и водача е рисков, и проверили камиона, като установили повишени нива на въглероден двуокис. След като проверили товарното отделение, върху товара те открили деветима мъже от 16- до 51-годишна възраст, от които двама били сирийци, а седем - турци. Съгласно двустранния протокол между България и Румъния автомобилът, шофьорът и мигрантите били предадени на българските власти "за продължаване на разследването и необходимите правни действия".Скриването на информацията от вътрешното министерство е първото съмнително обстоятелство.В петък граничната полиция в Русе е докладвала на районната прокуратура за арестуваните, но прокурор е отказал да образува досъдебно производство срещу тях, защото е приел, че случаят е маловажен.Това решение на държавното обвинение се отклонява от практиката. Прокуратурата обича делата за бежанци - те са бързо ликвидни и винаги завършват с осъдени, които сключват споразумение, т.е. с минимален ресурс се постига положителен резултат.На въпроса защо по отношение на турските граждани държавното обвинение приема, че е налице малозначителност, а за 35-годишната сирийка - обществена опасност, не можахме да получим отговор от местната прокуратура.Каква е причината можем лесно да се досетим - отказът на прокурора да разследва турците дава зелена светлина на началника на граничната полиция в Русе да издаде заповед, с която те да бъдат отведени принудително до границата с Турция. И още -Веднъж отведени до границата, там ги чакат две неща - телевизионни камери и арест. Присъствието на медиите е индикация, че процедурата по предаването на турците е съгласувана със съседната страна, а не е рутина, както се опитва да обясни ръководството на министерството. В случая с Бююк се беше случило абсолютно същото нещо.Тезата на МВР е, че по време на краткия си престой в България (от ареста до предаването им минават точно 26 часа и половина) на турските граждани е била предложена адвокатска помощ, достъп до съд и закрила, но те са отказали.Срещу тези думи на втория в професионалната йерархия на МВР застана роднина на един от експулсираните турски граждани. "Брат ми ми се обади от Русе и ме помоли да му изпратя снимка на личните документи, защото подават молба за убежище. Каза ми, че нямат проблем, защото са в България и ще подадат молба за убежище. Последно се чухме, когато ми каза, че ги карат към бежански център в България, а след това се обади от Одрин", каза мъжът, пожелал анонимност, пред "Нова телевизия".Освен това МВР твърди, че разполага и с подписани от турските граждани документи.Вътрешното министерство трудно може да се похвали с успех в противодействието на корупцията в редиците си - дори напротив. Достатъчно е да припомним как преди няколко години полицейските началници от столично районно, прикрили незаконни действия на подчинените си (единият от които дори симулира скъсан пагон) срещу задържани младежи, не само не бях наказани, а бяха повишени. И тогава всичко по документите беше на пръв поглед "изрядно".МВР даде ясен знак, че няма намерение да даде повече публичност по случая. На въпрос на dnevnik.bg дали полицията би предоставила протоколите за разпит на задържаните зам. главният секретар Арабаджиев отговори: "Предоставянето на такива документи би било прецедент. При всички случаи то трябва да бъде съобразено със защитата на личните данни и съгласието на лицата за разпространяване на съдържащата се в тях информация."Подобно на казуса с Бююк и този път МВР не е спазило закона, като не е уведомило правозащитни организации и омбудсмана за това, че чужди граждани ще бъдат отведени до границата. Всъщност при нито едно експулсиране или принудително отвеждане на границата след казуса "Бююк" МВР не е изпълнило това свое законово задължение.Зам. главният секретар на МВР Георги Арабаджиев в прав текст каза пред dnevnik.bg, че турските граждани сами са избрали да бъдат принудително изхвърлени от България пред това да подадат молба за убежище.Подобно обяснение противоречи на житейската логика - човек да предпочете арест и нечовешко третиране в Турция пред това да остане на свобода и за няколко месеца да получи статут, който да му позволи да пътува свободно из ЕС.От вътрешното министерство се опитаха да обяснят, че процедурата, приложена срещу турските граждани, е рутина и така се постъпва винаги в подобни случаи. В достъпната в правноинформационните системи съдебна практика по дела, образувани срещу заповеди за принудително отвеждане до границата на Република България, няма нито един случай, в който събитията да се развиват толкова бързо, колкото в казусите с турските граждани и Бююк.Според зам.-директора на Гранична полиция Светослав Манолов връщането на турските в граждани е станало по силата на споразумението за реадмисия между ЕС и Турция. В него на няколко места изрично е записано, чe то не дерогира нито международните договори, гарантиращи правата на бежанците, нито Европейската конвенция за човешките права и основните свободи.Според бившия съдия в Европейския съд по правата на човека Здравка Калайджиева " експулсирането е въпрос на процедура, в случая по искане на МВР, но подлежи на съдебен контролНашият закон предвижда право на обжалване на заповед за извеждане от страната, дори и в заповедта да пише, че подлежи на незабавно изпълнение. Иначе правото на жалба ще е безпредметно".Очевидно властите се притесняват, че ако допуснат турски граждани да получат закрила в България, държавата може да се превърне в лагер за гюленисти, т.е. властите ще правят всичко възможно да създадат имидж на страната като място, което преследваните от режима на Ердоган следва да избягват.Сходно неформално решение държавата взе и в началото на мигрантската вълна, когато лошите условия в домовете за чужденци, постоянните проверки и толерирането на лошо отношение и дори насилие бяха търсени с идеята България да получи имидж като място, което бежанците е добре да заобикалят.Разбира се, тези аргументи нямат нищо общо с върховенството на закона и спазването на основни човешките права.Последното не трябва да ни учудва предвид изказването на Цецка Цачева, която все пак е председател на парламента, един от водещите кандидати за президент и юрист по образование - с думите си тя изхвърли в боклука цялостната концепция за основни човешки права. А тя


description: Обемът на сделките по сливания и придобивания в Централна и Югоизточна Европа намалява с 14.3% на годишна база

title: M&A пазарът в региона се свива през първата половина на 2016 г.

maintext:
Най-голямата сделка за полугодието в България е придобиването на болница "Токуда" и веригата "Сити клиник" от турската верига лечебни заведения Acibadem срещу общо 125 млн. евро.
© ЦВЕТЕЛИНА БЕЛУТОВА
Годишна среща
Какво се случи на българския пазар на сливания и придобивания в началото на годината и кои са секторите с потенциал ще дискутираме на организираната от "Капитал" за единадесета поредна година конференция "Сделки и инвестиции", която ще се проведе на 29 ноември в "София хотел Балкан". Събитието събира компании, консултанти, инвестиционни фондове, предприемачи и инвеститори, като създава платформа за срещи, дискусии, обмяна на смислен опит и начало на нови партньорства. Повече за програмата и лекторите можете да научите на capital.bg/conference. След форума очаквайте и специалното издание на "Капитал" за сделките на 2016 г.
Топ 5 на сделките в ЦИЕ за полугодието Продадено дружество Държава Купувач Държава Цена (в млн. долара) Източник: EY Mars Entertainment Group Турция CJ-CGV и др. инвеститори Южна Корея 687 Echo Prime Properties Полша Redefine Properties Южна Африка 394.9 SMYK Полша Bridgepoint Capital Group Великобритания 264.1 Dawlance Пакистан Arcelik Турция 258 Rönesans Holding Турция International Finance Corporation (IFC) САЩ 215
За изследването
Шестмесечният CSE M&A Barometer на EY обваща пазарите на сливания и придобивания в България, Гърция, Полша, Румъния, Словакия, Словения, Сърбия, Турция, Унгария, Хърватия и Чехия. В изследването не се включват сделки за придобивания на миноритарни акционерни участия (под 15%) от страна на мажоритарни акционери, сделки от капиталовия пазар (първични публични предлагания), придобивания на лицензи, споразумения за съвместни предприятия (joint venture), инвестиции на зелено и приватизационни сделки. Проучването се базира на публично оповестена информация от бази данни като DealWatch, Mergermarket, Capital IQ, Zephyr, както и от собствена база данни на EY.
Компаниите с дейност в областта на информационните технологии, производството и услугите са били най-атрактивни за инвеститорите, търсещи възможности за сливания и придобивания в Централна и Източна Европа през първото полугодие на 2016 г. Основен двигател на пазара за периода са били стратегическите инвеститори, като конкретно за България те стоят зад 82% от сделките за първите шест месеца на годината. Такива са и най-големите придобивания в страната – тези на болница "Токуда" и веригата "Сити клиник", които станаха част от групата на турската верига лечебни заведения Acibadem срещу общо 125 млн. евро.Това показват резултатите от редовния "Барометър на сливанията и придобиванията в Централна и Югоизточна Европа" (CSE M&A Barometer), изготвян от международната консултантска компания EY. Според събраните от дружеството данни през първата половина на годината в региона са реализирани 665 сделки в сравнение с 647 броя за същия период на 2015 г. Най-много от тях са се случили в Чехия (194), Турция (133) и Полша (121), като в първия от трите пазара е отбелязан 98% ръст, което води до увеличаване и на общия брой за региона. В повечето от държавите от ЦИЕ обаче е отчетен спад по показателя.Сред тях е и България, където по наблюдения на EY за полугодието са сключени 22 сделки спрямо 23 година по-рано. Обемът на оповестените сливания и придобивания в страната за периода остава непроменен на годишна база – 600 млн. евро. Общо за региона стойността на пазара се оценява на 14.1 млрд. долара, което е с 14.3% по-малко в сравнение с полугодието на 2015 г. На този фон България остава малък пазар, но интересът към него расте, отчитат от EY."Тази година отбелязваме съществено раздвижване на пазара на сливания и придобивания в България. У нас има все повече компании, които са интересни за стратегическите планове на инвеститорите", отчита Диана Николаева, която оглавява отдел "Финансови консултации по сделки" в EY - България. "Продажбите на български компании, които дават достъп до пазарен дял, стратегическо интересно технологично решение, бизнес модел или иновация, която би могла да се внедри от по-голям пазарен играч, вече не са единични случаи", допълва тя.Също както през миналата година най-привлекателен за инвеститорите остава технологичният сектор. В него за първото полугодие на 2016 г. са сключени 18% от всички сделки (или общо 121 транзакции). Най-голямата от тях за региона е покупката на базираната в Унгария платформа за видеосподеляне Ustream от IBM за приблизително 130 млн. долара по оценки на източници от пазара, посочват от EY. В България най-мащабната ИТ сделка за първите шест месеца е влизането на фондовете BlackPeak Capital и Postscriptum като дялови инвеститори с по 8% в "Софтуер груп БГ" срещу общо 5 млн. евро.В радара на купувачите продължава да бъде и производството, където са сключени 75 сделки за периода януари – юни. Сред най-мащабните от тях са придобиването на пакистанската Dawlance от глобалния лидер в производството на стоки за дома Arcelik (част от групата на турския Koc Holding) за 258 млн. долара, както и покупката на турския производител на опаковки Kaenobel Ambalaj от международния лидер в пакетирането Mondi Group срещу 100 млн. долара, отбелязват авторите на доклада.Сливанията и придобиванията в сектора на услугите са общо 62 за полугодието, като двете най-големи от тях са в авиационния сегмент в Чехия – компанията за авиационна поддръжка Job Air Technic стана собственост на местната Czechoslovak Group за 33 млн. долара, а авиопревозвачът Travel Services бе купен от базираната в Китай CEFS China Energy Company Limited срещу 30 млн. долара.